** **

**PÁLYÁZATI KIÍRÁS Az Írók Alapítványa, az Írók Szakszervezete, a Sárvári Tinódi Gimnázium és Sárvár Város Önkormányzata meghirdeti a 40. Kárpát-medencei Középiskolás Irodalmi Pályázatot, és 2017. április 18 – április 21 - ig Sárvár városában megrendezi az irodalmi pályázat táborát.**

Pályázni **vers-, próza- és tanulmány-kategóriában** lehet. Várjuk minden 14 - 18 év közötti **középiskolás diák magyar nyelven írt írásait**. Egy pályázat **maximális terjedelme műfajonként 15 kéziratoldal** lehet (**számítógéppel**, 14 pontos betű-nagysággal írva, de ugyanilyen terjedelmű, **kézzel írt,** jól olvasható írásokat is elfogadunk).

**A pályázat benyújtási határideje: 2017. február 27.**

 **A pályázatok beküldhetők:**

 **--** **e-mailben, csatolt mellékletként** (**word-dokumentum** file formátumban), **az** **iroszak@t-online.hu** címre. Kérjük, hogy **minden mellékletként küldött file elején tüntesse fel a pályázó a nevét, címét, e-mail címét, esetleg telefonszámát is**. A pályázatban, kérjük, mindenki írja meg iskolája nevét, címét is. **Fontos:** ha valaki pl. **két kategóriában pályázik, két külön e-mail-mellékletet** küldjön (külön pl. a verseket és külön a prózákat, az ezt tükröző elnevezéssel: „XY versei”, „XY prózái”. **Kérjük,** hogy **ne küldje senki minden egyes versét** vagy **minden egyes novelláját stb. külön file-ban!** És az is fontos, hogy **minden írás fölött szerepeljen az író neve!**)

 **--** **postai úton, egy példányban.** Aki több kategóriában küld pályaműveket, **külön borítékban küldje** **a vers-, a próza- ill. a tanulmány pályázatát**. A borítékra **kívülről írja rá, hogy mi található benne** (pl. „verspályázat”, „prózapályázat” stb.). A postán érkező pályázatban is kérjük feltüntetni **a pályázó nevét, címét, e-mail címét, esetleg telefonszámát is, iskolája nevét, címét, e-mail címét, esetleg telefonszámát.** A pályázatokat **postán** az **Írók Alapítványa, 1093 Budapest, Lónyay u. 43. fszt. 1.** címre várjuk**.**

 **A pályázat nem jeligés.**

 **A** **pályázatok visszaküldését nem tudjuk vállalni**.

 **Az ötven legjobb pályázat szerzőjét meghívjuk a sárvári irodalmi táborba,** ahol **a műhelymunka során** neves írókból, költőkből álló **zsűri értékeli a pályaműveket**, és sor kerül **a díjkiosztó ünnepségre** is. **A meghívót 2017. április 2-ig juttatjuk el a meghívottakhoz.** A **meghívottak számára** a sárvári irodalmi tábor **díjmentes,** szükség esetén úti-költségtérítést is biztosítunk részükre.

Budapest, 2017. január 20.

A rendezők nevében minden érdekeltnek jó munkát kíván:

 *Mezey Katalin* sk.

 szervező

 Írók Szakszervezete, Írók Alapítványa